作者：吕渭老
词牌/韵律：鼓笛慢・水龙吟

paragraphs: 拍肩笑别洪崖，共看紫海还清浅。
蓬壶旧约，人间舒笑，桃红千遍。
去岁争春，今年逼腊，满空飘霰。
渐横枝照水，清绿弄日，都点缀、江南岸。
须吸百川为寿，卷恩波、已倾银汉。
戎袍拥戟，万钉围带，天孙新眷。
十里尘香，五更弦月，未收弦管。
正秦筝续谱，宫箫定拍，候来冬按。